Up-196/04
Natisni
Opravilna št.:
Up-196/04
Datum odločitve:
29. 4. 2004
ECLI:
ECLI:SI:USRS:2004:Up.196.04
Akt:
Ustavna pritožba A. A. zaradi kršitve pravice do sojenja brez nepotrebnega odlašanja v postopku pred Senatom za prekrške v zadevi št. Pp-493/03
Izrek:
Ustavna pritožba A. A. zaradi kršitve pravice do sojenja brez nepotrebnega odlašanja v postopku pred Senatom za prekrške v zadevi št. Pp-493/03
Evidenčni stavek:
Ker niso izčrpana vsa pravna sredstva, je bilo treba ustavno pritožbo zavreči.
Geslo:
1.4.52.4 - Ustavno sodstvo - Postopek - Procesne predpostavke v postopku ustavne pritožbe - Izčrpanje pravnih sredstev.

1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
Pravna podlaga:
Člen 55.1.2, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
18. 3. 2004
Vrsta odločitve:
sklep
Vrsta rešitve:
zavrženje
Dokument:
US23393
Up-196/04 - 4
29. 4. 2004
SKLEP
Ustavno sodišče je v postopku za preizkus ustavne pritožbe A. A. iz Ž., ki jo zastopajo B. B., C. C.-C. in Č. Č., odvetniki v Z., na seji senata dne 20. aprila 2004 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
Ustavna pritožba A. A. zaradi kršitve pravice do sojenja brez nepotrebnega odlašanja v postopku pred Senatom za prekrške v zadevi št. Pp-493/03 se zavrže.
Obrazložitev
1. S prvostopenjsko odločbo o prekršku je bila pritožnica spoznana za odgovorno storitve cestnoprometnih prekrškov po Zakonu o varnosti cestnega prometa (Uradni list RS, št. 30/98 in nasl. - v nadaljevanju ZVCP). Izrečena sta ji bili enotna denarna kazen in stranska kazen šestih kazenskih točk. Senat za prekrške je deloma spremenil prvostopenjsko odločbo, sicer pa pritožbo zavrnil kot neutemeljeno.
2. Pritožnica v ustavni pritožbi zatrjuje kršitev pravice do sojenja brez nepotrebnega odlašanja (prvi odstavek 23. člena Ustave). Zatrjuje, da bi moral Senat za prekrške izdelati pisni odpravek odločbe tako hitro, da bi bil ta njej vročen do poteka absolutnega zastaralnega roka. Senat za prekrške naj bi pisni odpravek izdeloval tako nerazumno dolgo, da je bila odločba vročena pritožničinim odvetnikom šele mesec in 27 dni po izteku absolutnega zastaralnega roka.
3. Pritožnica v ustavni pritožbi očita Senatu za prekrške kršitev pravice do sojenja brez nepotrebnega odlašanja (prvi odstavek 23. člena Ustave).
4. Z odločitvijo Senata za prekrške ter vročitvijo odločbe pritožnici v obravnavani zadevi je dejanje, s katerim naj bi bila pritožnici kršena ustavna pravica do sojenja brez nepotrebnega odlašanja, prenehalo (tako Ustavno sodišče v odločbi št. Up 138/03 z dne 1. 4. 2004, ki je priložena). Morebitne zahtevke iz naslova domnevne kršitve pravice lahko pritožnica v takem primeru uveljavlja v postopku pred pristojnim sodiščem (26. člen Ustave). Pritožnica pa ni izkazala, da bi to sodno pot izkoristila. Glede na to ni podana predpostavka iz prvega odstavka 51. člena Zakona o Ustavnem sodišču (v nadaljevanju ZUstS), po kateri se ustavna pritožba lahko vloži šele, ko so izčrpana vsa pravna sredstva.
Zato je bilo treba ustavno pritožbo zavreči.
5. Senat Ustavnega sodišča je sprejel ta sklep na podlagi druge alineje prvega odstavka 55. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 93/03 in 98/03 - popr.) v sestavi: predsednik senata dr. Zvonko Fišer ter člana dr. Ciril Ribičič in dr. Mirjam Škrk.
Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča.
Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednik senata
dr. Zvonko Fišer